Ritratt: Christian Seebeck fuq Unsplash .td_uid_2_612a803170685_rand.td-a-rec-img{text-align:left}.td_uid_2_612a803170685_rand.td-a-rec-img img{margin:0 auto 0 0} Għal staġun ieħor tas-sajd, l-għajxien tas-sajjieda li jaqilgħu l-ħobża tagħhom ta' kuljum primarjament mill-istaġun tal-lampuki u sajd ieħor staġjonali jinsab mhedded. Dan qalu l-Kelliem tal-Partit Nazzjonalista għall-Agrikoltura, Sajd u n-Negozji ż-Żgħar, Edwin Vassallo u l-Kelliem tal-PN għall-Intern, is-Sigurtà Nazzjonali u ċ-Ċittadinanza fi stqarrija s-Sibt, hekk kif l-għajxien tas-sajjieda Maltin u Għawdxin huwa kontinwament mhedded minn sajjieda barranin li jistadu llegalment f 'ibħra Maltin. Fl-istqarrija, ll-Kelliema tal-PN ikkritikaw lill-Gvern għan-nuqqas ta' infurzar. Dan wara li l-PN kien għamel pressjoni mall-Kummissjoni Ewropea għal għajnuna minn patrol boats Ewropej, u bil-Gvern is-sena l-oħra iwiegħed li jkun hemm sorveljar fiż-żoni tas-sajd affettwati, kompliet l-istqarrija. "Hekk kif beda staġun ieħor, is-sajjieda qed jirrapportaw l-istess problemi u mhux qed jaraw preżenza tal-forzi armati. Il-Gvern mhux jisma, meta s-sajjieda qed jirrapportaw sajd illegali," qal il-PN fl-istqarrija. Insistew u appellaw ukoll mall-Gvern biex jagħmel dak li wiegħed u "jinvoka s-setgħat tiegħu fil-kuntest tal-Konvenzjoni Internazzjonali tas-Sajd fil-Mediterran u jara li pajjiżi oħra jagħmlu infurzar kif meħtieġ fuq opri tal-baħar reġistrati magħhom." Is-sajjieda tagħna ħaqqhom l-protezzjoni kollha li jixirqilhom u dan anke sabiex iżommu ħajja din l-industrija tant importanti għal Malta, kkonluda l-PN. Filmat: Sajjieda li ma jafux jiktbu b'diffikultà biex jaqilgħu ħobżhom – Peter Agius .td_uid_3_612a803170aca_rand.td-a-rec-img{text-align:left}.td_uid_3_612a803170aca_rand.td-a-rec-img img{margin:0 auto 0 0}